recursal/SuperWikiNEXT-32B huggingface dataset:
**Մոնաստիրսկայա Վիսկա**  (ռուս.՝ Монастырская Виска), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ուսա գետի աջ ափից 46 կմ հեռավորության վրա։ Գետի երկարությունը կազմում է 22 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050300212103000080512
* Կոդը ըստ հիդրոլոգիական հետազոտության (ՌԴ) — 103008051
* Ավազանի կոդը — 03.05.03.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության։ Մոնաստիրսկայա Վիսկա". Արխիվացված from the original on 2012 թ․ օգոստոսի 10. Retrieved 2015 թ․ հուլիսի 27.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |
Կերամիկական դանակ
**Կերամիկական դանակ**, պատրաստված կարծր կերամիկայից, որպես կանոն, ցիրկոնիումի երկօքսիդի հիմքի վրա, չոր մամլման, ճնշման և երկարատև թրծման ճանապարհով։

Պատմություն
-----------

Կերամիկական դանակների արտադրությունը սկսվել է 1985 թվականից Ճապոնիայում Kyocera ընկերության կողմից։

Տեխնոլոգիա
----------

Կերամիկական դանակների արտադրության հումք է հանդիսանում ցիրկոն միներալը, որից պատրաստվում է ցիրկոնիումի երկօքսիդը։ Փոշին մամլվում է կաղապարների մեջ, ինչից հետո կիսահումքը ենթարկվում է երկարատև թրծման 1500 ˚C ջերմաստիճանի տակ (2 օրից ոչ պակաս)։ Կերամիկական դանակների սայրը կարող է լինել սպիտակ կամ սև գույնի։ Սև սայր ունեցող դանակների հումքի մեջ ավելացվում է հատուկ գունանյութ և պատրաստվում են ավելի երկար ժամանակ, այդ պատճառով այդ դանակները ավելի դիմացկուն են և ավելի թանկարժեք։

Հատկանիշներ
-----------

Kyocera ապրանքանիշի կերամիկական դանակ
Մոոսի սանդղակով կերամիկական դանակի սայրի կարծրությունը տատանվում է 8,2 – 8,5-ի միջև։ Միևնույն ժամանակ կերամիկան բավականին փխրուն է և զգայուն հարվածների և անկումների նկատմամբ։ Կերամիկական դանակով չի կարելի կտրել պինդ, կարծր և շատ խիտ ապրանքներ, ինչպիսիք են սառեցված կիսաֆաբրիկատները, միսը կամ փշերով ձուկը։ Վտանգավոր է այդ դանակների օգտագործումը հաստ կեղև ունեցող մրգերի և բանջարեղենի կտրատման համար (ձմերուկ, սեխ և այլմ)։ Դանակով չի կարելի կատարել հատող հարվածներ, ինչպես նաև կտրել պինդ մակերևույթի վրա։ Սայրը քիմիապես չեզոք է համարվում, կտրելուց հետո այն չի թթվեցնում մթերքները, ինչի շնորհիվ դրանք երկար ժամանակ չեն սևանում։ Ի համեմատ մետաղական դանակների, կերամիկայից պատրաստված սայրը կոռոզիայի չի ենթարկվում և երկար ժամանակ սուր է մնում։

Ծանոթագրություններ
------------------

1. 1 2  Ստեղծման պատմությունը և տեխնոլոգիան
2. ↑
3. ↑  "Կերամիկական դանակներ". Արխիվացված է the original 2016 թ․ մայիսի 17-ին. Retrieved 2016 թ․ մայիսի 21.
**Մուստանգներ Լաս Քոլինասում** (անգլ.՝ Mustangs at Las Colinas), բրոնզե քանդակ, որը գտնվում է ԱՄՆ-ի Տեխաս նահանգում, Ըրվինգ քաղաքի Լաս Քոլինաս շրջանում գտնվող Ուիլյամս հրապարակի վրա (անգլ.՝ Williams Square)։ Քանդակի հեղինակն է Ռոբերտ Գլենը։ Այն համարվում է աշխարհում ամենամեծ ձիասպորտի քանդակը։

Նկարագրություն
--------------

Քանդակը հիշեցնում է վայրի մուստանգների, որոնք պատմականորեն կարևոր նշանակություն ունեն Տեխասի համար։ Այն պատկերում է ինը վայրի ձիեր, որոնց չափերը իրական չափերից 1․5 անգամ ավելի մեծ են; Նրանք վազում են մի գետակի միջով և սմբակներով շաղ տալիս շատրվանների ջրերը։ Ձիերը նախատեսված են զբոսանք ներկայացնելու համար, իսկ նախաձեռնությունը չկապված լինելու, համապատասխանում է նոր օրերի հիմնական կյանքի ոճին։

Պատմություն
-----------

Աշխատանքը առաջադրվել է 1976 թվականին և տեղադրվել 1984 թվականին։ SWA խմբի նախագիծը ստեղծեց ծանծաղ գետը 400 ոտնաչափ (130 մետր) երկարությամբ, Ուիլյամս հրապարակի երկայնքով՝ հյուսիս-արևելքից դեպի հարավ-արևմուտք, նուրբ գրանիտե բաց տարածությամբ հարթակով ՝ 300 ոտնաչափ (110 մ ) թեթև թեքությամբ։ Քանդակն արժանացել է Լանդշաֆտային ճարտարապետների Ամերիկյան հասարակության ազգային պատվո մրցանակի։

Հրապարակի շուրջ գտնվում են կառույցներ, որոնք վեր են խոյանում հյուսիսային կողմի վրա 358 ոտնաչափ բարձրությամբ (26 հարկ) և 217 ոտնաչափ բարձրությամբ (14 հարկ) արևելյան և արևմտյան կողմերի վրա, իսկ հարավային կողմում գտնվում է Օ'Քոննոր զբոսայգին։ Քանդակը նկատելի է, բայց շրջակա կառույցների մասշտաբները զբաղեցնում են գերիշխող տարածքը։

**Լաս Քոլինասի մուստանգների թանգարանը** գտնվում է քանդակին կից՝ Ուիլյամս հրապարակի պլազայի արևելյան աշտարակում։ Թանգարանում ցուցադրվում են նմուշներ և մեկ ֆիլմ աշխատանքի ստեղծման մասին, ինչպես նաև Ռոբերտ Գլենի այլ քանդակներ։

Ծանոթագրություններ
------------------

1. ↑  "The Mustangs at Las Colinas". Արխիվացված է the original 2014 թ․ հունվարի 18-ին. Retrieved 2008 թ․ մարտի 7. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "History of the Las Colinas Mustangs". Արխիվացված է the original 2015 թ․ սեպտեմբերի 6-ին. Retrieved 2008 թ․ մարտի 7. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "1985 ASLA Professional Awards Recipients". American Society of Landscape Architects. Retrieved 2010 թ․ մարտի 8.
Անվան այլ կիրառումների համար տե՛ս՝ Կեսադա (այլ կիրառումներ)

Սուրբ Կառլ Բոռոմեոյի տաճարը
**Կեսադա** (իսպ.՝ Quesada), քաղաք Կոստա Ռիկայում, Ալախուելա նահանգի Սան Կառլոս կանտոնի Կեսադա շրջանի կենտրոնը։

Քաղաքը տեղակայված է Կոստա Ռիկայի հյուսիսում, Կենտրոնական Կորդիլերների ստորոտին, ծովի մակարդակից 656 մետր բարձրության վրա։ Հեռավորությունը Ալախուելա նահանգի կենտրոն Ալախուելայից 79 կմ է, իսկ Սան Խոսեից՝ 90,9 կմ։ Ամենամեծ քաղաքը Կոստա Ռիկայի հյուսիս-արևմուտքում։ Տարածքը կազմում է 145,31 կմ², բնակչությունը՝ 42 060 մարդ (ըստ 2011 թվականի տվյալների)։

Տարածաշրջանի տնտեսական և քաղաքական կենտրոնն է։

Ի սկզբանե քաղաքը կոչվել է Լա Ունիոն, իսկ հետո բնակիչները անվանափոխել են Վիլլա Կեսադա։ Փոքրիկ քաղաքը «Սյուդադ» (քաղաք) կոչումը պաշտոնապես ստացել է 1953 թվականի հուլիսի 8-ին։

Առևտրի և տուրիզմի կարևոր կենտրոն է։ Հայտնի է կաշվե ապրանքների, ինչպես նաև կաթնամթերքի արտադրությամբ։ Այստեղ կան գյուղատնտեսական ապրանքներ վերամշակող ձեռնարկություններ։

Կեսադայից Կոստա Ռիկայի ֆուտբոլի առաջնությունում 25 տարի հանդես է եկել «Սան Կառլոս» ակումբը։ Մարզադաշտը «Estadio Carlos Ugalde Álvarez»-ն է։

Ծանոթագրություններ
------------------

1. ↑  "Publicación en La Gaceta No. 100 del 26 de mayo 2009" (PDF). Արխիվացված է the original (PDF) 2015 թ․ օգոստոսի 2-ին. Retrieved 2015 թ․ դեկտեմբերի 15. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑
3. ↑   Archived 2015-11-20 at the Wayback Machine. See CO1, in Spanish.
4. 1 2  , Spanish.
**Վրաստանի կերպարվեստի թանգարան** (վրաց.՝  ქართული სახვითი ხელოვნების მუზეუმი), մասնավոր կերպարվեստի թանգարան Թբիլիսիի Ռուսթավելու պողոտայում (Վրաստան)։ Թանգարանում է գտնվում Վրաստանի «Մագտիկոմ» խոշորագույն հեռահաղորդակցական ընկերության հիմնադիրների՝ Գեորգի (Գիա) Ջոխտաբերիձեի և Մանանա Շևարդնաձեի ընտանիքի արվեստի ստեղծագործությունների մասնավոր հավաքածուն։

Պատմություն
-----------

Գեորգի (Գիա) Ջոխտաբերիձեն և նրա կինը՝ Մանանա Շևարդնաձեն, 1990-ականներին սկսել են արվեստի ստեղծագործություններ հավաքել։ Հաջող ձեռնարկատիրական գործունեությունից հետո Ջոխտաբերիձեն սկսել է արվեստի ստեղծագործություններ գնել իր անձնական հավաքածուի համար։ Նա շուտով հասկացել է, որ եթե իր հավաքածուն տարածվի աշխարհով մեկ՝ առանց համապատասխան պահեստավորման, առանց հանրային ցուցահանդեսների, ապա այն ընդմիշտ կկորչի։ Ստեղծագործությունների մեծ մասը ստեղծվել է Խորհրդային Միության տարիներին, այդ պատճառով էլ նկարները դեռ լայն ճանաչում չունեին աշխարհում։ Ջոխտաբերիձեի մոտ գաղափար է ծնվել հավաքել, վերականգնել և պահպանել վրացական արվեստի ստեղծագործությունները։

Վրաստանի կերպարվեստի թանգարանը Ռուսթավելի պողոտայում
Ի սկզբանե թանգարանի նոր շենքի կառուցում չի նախատեսվել, կոլեկցիոները պատրաստվել է բոլոր նկարները փոխանցել Վրաստանի պետական թանգարաններին։ Սակայն ԽՍՀՄ-ի փլուզման և դրան հաջորդած տնտեսական ու քաղաքացիական ցնցումների պատճառով պետական թանգարանները հայտնվել են ծանր վիճակում և չեն կարողացել ընդունել բոլոր աշխատանքները։

Ջոխտաբերիձեն, ով գլխավորել է Վրաստանի հեռահաղորդակցության խոշորագույն ընկերությունը, որոշել է կառուցել շինությունների համալիր, որը կդառնա Վրաստանի կերպարվեստի թանգարան և Արվեստի տուն։

Շինարարությունը սկսվել է 2013 թվականին։ Կառույցը համարվում է Վրաստանում միակ շինությունը, որը կառուցվել է հատուկ արվեստի ստեղծագործությունների ցուցահանդեսների կազմակերման համար։ Թանգարանի պաշտոնական բացումը տեղի է ունեցել 2018 թվականի սեպտեմբերի 26-ին, իսկ այցելուների համար այն բացվել է 2018 թվականի հոկտեմբերի 2-ին։

Թանգարանում պահվում են ավելի քան 3500 արվեստի ստեղծագործություններ, որոնք ստեղծվել են ավելի քան 80 նկարիչների կողմից վերջին 70 տարիների ընթացքում, այդ թվում՝ Սերգեյ Փարաջանովի։

Ծանոթագրություններ
------------------

1. ↑  "Georgian Fine Arts Museum to Open to Public from October 2". *Georgia Today*. 2018 թ․ սեպտեմբերի 27. Արխիվացված է the original 2019 թ․ հունվարի 10-ին. Retrieved 2019 թ․ հունվարի 11. `{{cite news}}`: Unknown parameter `|dead-url=` ignored (`|url-status=` suggested) (help)
2. ↑  "They just trusted me - George Jokhtaberidze - Nature". *Scribd.com*. Retrieved 2019 թ․ հունվարի 25.
3. ↑  "GMOFA". *Finearts.ge*. Retrieved 2019 թ․ հունվարի 25.

Արտաքին հղումներ
----------------

* Պաշտոնական կայք
**Կատվի օր** (**կատուների օր**), ոչ պաշտոնական տոն կատուների պատվին, որը նշվում է ամբողջ աշխարհում։ Այդ օրը մարդիկ մեծարում են այդ կենդանիների արժանիքները, ցույց են տալիս նրանց իրենց հարգանքն ու սերը։

2002 թվականից ի վեր՝ կատուների միջազգային օր է ճանաչվել օգոստոսի 8-ը։ Դրա նախաձեռնողը Կենդանիների պաշտպանության միջազգային հիմնադրամն է։ Որոշ երկրներում կատուների օրը նշվում է այլ օրերին։

Օրվա տոնում տարբեր երկրներում
-----------------------------

Ռուսաստանում կատուների օրը նշվում է մարտի 1-ին։ Առաջին անգամ տոնը Ռուսաստանում կազմակերպվել է 2004 թվականին կատուների մոսկովյան թանգարանի և «Կատու և շուն» (ռուս.՝ «Кот и пёс») ամսագրի և թերթի խմբագրության կողմից։

ԱՄՆ-ում Կատվի օրը հոկտեմբերի 29-ն է։ Ըստ Կատվի ազգային օրվա կայքի՝ տոնը նշվում է 2005 թվականից՝ կենդանիների նկատմամբ դաժան վերաբերմունքի կանխարգելման ամերիկյան ընկերության աջակցությամբ։

Ճապոնիայում կատվի օրը նշվում է փետրվարի 22-ին։ Դա պայմանավորված է այն հանգամանքով, որ ճապոներենում կատվի մլավոցը հնչում է որպես «նյան-նյան-նյան»։ «Նյանը» կարող է նաև նշանակել «երկու», իսկ «երկու-երկու-երկու» բառաշարքը կարելի է գնահատել իբրև փետրվարի 22։ Այդ օրը Տոկիոյում անցկացվում է կատուների օրվա փառատոնը, որտեղ կատուները մրցանակներ են շահում ամենայուրահատուկ պահվածքի համար։ Տոնն անցկացվում է 1987 թվականից, երբ հարցման արդյունքների հիման վրա այն առաջին անգամ կազմակերպեց կատուների օրվա գործադիր կոմիտեն՝ կերի արտադրության կազմակերպության հետ համատեղ։

Լեհաստանում կատվի օրը նշվում է փետրվարի 17-ին։ Տոնի մասնակիցները խաղում են բրդյա կծիկներով և օրվա ավարտին բոլորը հայտնվում են գունավոր թելերով փաթաթված վիճակում։

Իտալիայում նոյեմբերի 17-ին տոնում են սև կատվի օրը (ինկվիզիցիայի ժամանակ նրանց ոչնչացնում էին, քանի որ նման կատուներին համարում էին սատանայի օգնականներ)։

Յուրաքանչյուր երեք տարին մեկ՝ մայիսի երկրորդ կիրակի օրը, Բելգիայի Իպր քաղաքում անցկացվում է կատվային շքերթ։

Ծանոթագրություններ
------------------

1. ↑  International Cat Day 2014: Cat Lovers Worldwide Celebrate Feline Obsession, International Business Times, IBT Media Inc. (9 August 2014). Дата обращения 10 августа 2014.
2. ↑  http://womanadvice.ru/
3. ↑  1 марта в России отмечают День кошек
4. ↑  "NationalCatDay.com". Արխիվացված է the original 2019 թ․ հունիսի 3-ին. Retrieved 2019 թ․ մայիսի 18.
5. ↑  Editors of Chase's Calendar of Events. Chase's Calendar of Events, 2011 Edition : The Ultimate Go-to Guide for Special Days, Weeks and Months: The Ultimate Go-to Guide for Special Days, Weeks and Months. — McGraw Hill Professional, 9 сентября 2010. — «NATIONAL CAT DAY. Oct 29. Every year approximately 4 million cats enter shelters—and 1–2 million are euthanized. Often cats are overlooked and under-appreciated because they don't usually have jobs like dogs. Yet cats still lower blood ...». — ISBN 978-0-07-174027-2.
6. ↑  Visser, Nick. National Cat Day 2013: It's Time To Celebrate Our Feline Pals, Huffingtonpost.com (October 29, 2013). Дата обращения 29 октября 2013.
7. ↑  "22 февраля". Արխիվացված է the original 2015 թ․ հունվարի 6-ին. Retrieved 2019 թ․ մայիսի 18.
8. 1 2 3  Когда празднуется день кошек?
**Միխայիլ Վասիլևիչ Սեբրյակով** (ռուս.՝ Михаил Васильевич Себряков, 1798, Skurishenskaya, Ուստ-Մեդվեդիցկի օկրուգ, Դոնի զորքի մարզ, Ռուսական կայսրություն - դեկտեմբերի 20, 1882(1882-12-20), Sebrovo, Ուստ-Մեդվեդիցկի օկրուգ, Դոնի զորքի մարզ, Ռուսական կայսրություն), ռուս բանաստեղծ, գիտնական և նկարիչ։

Կենսագրություն
--------------

Միխայիլ Վասիլևիչ Սեբրյակովը ծնվել է Սկուրիշենսկոե գյուղում Վասիլև Սեբրյակովի ընտանիքում։ Սովորել է Խարկովի համալսարանի մաթեմատիկայի ֆակուլտետում։ Ծառայել է կազակական գնդի Լեյբ գվարդիայում։ Նրան շնորհվել են հետևյալ կոչումներին`

* ուրյադնիկ` 1817, հունվարի 20
* կազակական գնդի Լեյբ գվարդիայի յունկեր, 1819, մայիսի 10
* ենթայունկեր, 1820, փետրվարի 25
* կոռնետ, 1820, մարտի 24
* պորուչիկ, 1825, հունիս 18
* 1825 թվականի օգոստոսի 31-ից մինչև 1826 թվականի ապրիլի 3-ը ծառայել է Տագանրոգում
* շտաբս-ռոտմիստր` հրաժարվելով զինվորական ծառայությունից
* 1827 թվականին թոշակի է անցել շտաբս-ռոտմիստրի կոչումով

Աշխատել է որպես զորամիավորման գանձապահ, ռազմական գրասենյակների ասեսոր, Դոնի ազնվականության տարածաշրջանային առաջնորդ։ Սեբրյակովը գյուղարվարձանում ունեցել է մի մեծ պալատ։ Սեբրյակովն ունեցել է ֆիզիկայի և բնական պատմության ուսումնասիրությունների մեծ գրադարան, փոքր աստղադիտարան և օդերևութաբանական կայան։

Մահացել է 1882 թվականի դեկտեմբերի 20-ին։ Թաղված է Սուրբ Միտրոֆանի եկեղեցում։

Ստեղծագործական ուղի
-------------------

1869 թվականին Միխայիլ Սեբրյակովը հրատարակել է «Երեք արբանյակները» գրքույկը, որտեղ պատկերված են եղել Սատուրն մոլորակի նկարները։ Նա հրատարակել է «Բացիլների մասին» (միաբջիջ ջրիմուռներ) գիրքը։ Հրատարակել է «Խոլորձներ» բանաստեղծությունների ժողովածուն։

Սեբրյակովը հետաքրքրվել է նկարչությամբ, գծանկարչությամբ, ճարտարապետությամբ։ Սեբրովոյում կառուցել է տնային մատուռ, որը ստեղծվել է Սկուրիշենսկոյ ավանի տաճարի նմանությամբ` փոքր տեսքով` կանգնեցված Սուրբ Միտրոֆանի պատվին։

Գրականություն
-------------

* Астапенко М. П. Астапенко Г. Д. Астапенко Е. М. Казачья доля — Дон, степь да воля. Ростов н/Д, 2014. с. 303, 320 с.: ил. ISBN 978-5-87259-806-0.

Ծանոթագրություններ
------------------

1. ↑  "Михаил Васильевич Себряков". Արխիվացված է the original 2017 թ․ դեկտեմբերի 12-ին. Retrieved 2017 թ․ օգոստոսի 1.

Արտաքին հղումներ
----------------

* Себряковы в истории нашего города Михайловка в ХIХ веке.
**Կանադայի գրողների միություն** (անգլ.՝ The Writers' Union of Canada (TWUC)), հիմնադրվել է 1973 թվականին, որպես աջակցություն «երկրի հեղինակներին` պաշտպանելով իրենց իրավունքները, ազատություններն ու տնտեսական բարեկեցությունը»։ Միության անդամները պրոֆեսիոնալ գրողներ են, որոնք հրապարակել են առնվազն մեկ գիրք։

Միությունը դիմում է կառավարությանը` հանրային վարկավորման իրավունքների, հարկային բարեփոխումների, հեղինակային իրավունքի օրենսդրության, խոսքի ազատության և այլ ոլորտներին առնչվող հարցերի վերաբերյալ։

Միությունն ապահովում է հրապարակումներ, մասնագիտական զարգացման ծրագրեր, պայմանագրային խորհրդատվություն, դժգոհությունների աջակցություն, ձեռագրերի գնահատման ծառայություն, խմբային առողջապահական նպաստներ, հանրային և դպրոցական ընթերցումների ֆինանսավորում և հաղորդակցման բազմաթիվ հնարավորություններ։

Միությունը շնորհում է Danuta Gleed գրական մրցանակը Կանադայում լույս տեսած անգլերեն կարճ պատմվածքների լավագույն առաջին ժողովածուի համար։ Միությունը նաև ղեկավարում է «Մանկական գրքերի» մրցույթ, «Բացիկների պատմություն» մրցույթ և կարճ արձակի մրցույթ։

Յուրաքանչյուր տարի միությունը հանձնում է «Ընթեցանության ազատություն» մրցանակը, որին արժանացել են Դերեք Ֆինքլը, Չարլզ Մոնպետիտը, ընդգրկել են հեղինակներ Դերեկ Ֆինկլը և Չարլզ Մոնպտինիտը, պատգամավոր Ուենդի Լիլը (1997-2004 թթ.), իրավաբան Կլայտոն Ռուբին և Վանկուվերի Little Sisters գրախանութի սեփականատեր Ջենին Ֆուլլերը, Վանկուվերի հսկիչ Little Sisters գրախանութի սեփականատերը։

Կանադայի Գրողների միության նախագահը Հեդեր Մենզեսն է, գործադիր տնօրենը` Ջոն Դեգեն։ Միության նախկին նախագահներից են եղել հեղինակներ Մարիան Էնգելը, Մարգարետ Էտվուդը, Պիեր Բերտոնը, Ջուն Քելվուդը, Թիմոթի Ֆինդլինը, Գրեմ Գիբսոնը, Սյուզան Մուսգրեյվը, Պոլ Քորինգթոնը, Մեգի Սիգինսը, Սյուզան Մաքքասլինը և Սյուզան Սվոնը։

Կանադայի գրողների միությունը տեղակայված է Տորոնտոյում։

Ծանոթագրություններ
------------------

1. ↑  Atwood, Margaret. "Writers' Union of Canada". *The Canadian Encyclopedia* (in անգլերեն). Արխիվացված է the original 2013 թ․ դեկտեմբերի 19-ին. Retrieved 2017 թ․ հոկտեմբերի 7.

Արտաքին հղումներ
----------------

* "Writers' Union of Canada fonds". *McMaster University Library*. The William Ready Division of Archives and Research Collections. Retrieved 2016 թ․ հոկտեմբերի 10.
* Records of Vancouver Industrial Writers Union are held by Simon Fraser University's Special Collections and Rare Books Archived 2017-02-03 at the Wayback Machine.
**Մուշտադեգի** (ռուս.՝ Муштадеги), գետ Ռուսաստանում, հոսում է Կարելական ինքնավար հանրապետությունում։ Թափվում է Սպիտակ լիճ։ Գետի երկարությունը 22 կմ է։

Ջրային գրանցամատյանի տվյալներ
-----------------------------

Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է սկսած Յուշկոզերսկի հիդրոհանգույցից մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։

Տվյալներն ըստ ջրային ռեսուրսների ֆեդերատիվ տեսչության<ref name='МПР России'>"Государственный водный реестр РФ: Мушта-Деги". Արխիվացված from the original on 2012 թ․ հուլիսի 14. Retrieved 2015 թ․ մայիսի 27.</ref.

* *Ջրային օբյեկտի, պետական ջրային գրանցման կոդը* - **02020000912102000003853**
* *Հիդրոլոգիական ուսումնասիրությունների կոդը* - **102000385**
* *Ավազանի կոդը* - **02.02.00.009**
* *Հիդրոլոգիական ուսումնասիրությունների հատորի համարը* - **02**
* *Թողարկումն ըստ հիդրոլոգիական ուսումնասիրությունների* - **0**

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |

Արտաքին հղումներ
----------------

* ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարա-Կոյունլուների դամբարան
**Արգավանդի դամբարան**, թուրքմենական դամբարան Հայաստանի Հանրապետության Արգավանդ գյուղում։ Ընդգրկված է Արգավանդի պատմության և մշակույթի անշարժ հուշարձանների ցանկում։

Պատմություն
-----------

Արգավանդ գյուղում պահպանվել է Հայաստանի տարածքում հաշվառված իսլամական հուշարձաններից մեկը՝ 15-րդ դարում կառուցված, թուրքմեն ամիրա Փիր Հուսեյնի հոր՝ Ամիր Սաադի դամբարանը։

Հայ վարպետների ձեռքով կառուցված հուշարձան-դամբարանը միջնադարյան հայ և իսլամական ճարտարապետական տարրերի սինթեզ է։ Տուֆակերտ, երեք հավասար մասերի բաժանված, աշտարականման, գմբեթաձև շինություն է, որի գմբեթը կառուցված է թրծված աղյուսից։ Դամբարանի ճակատային մասում արաբատառ արձանագրության մեջ ասվում է, որ այս սրբազան գմբեթավոր դամբարանը կառուցվել է 1413 թվականին Փիր Հուսեյն ամիրայի հրամանով՝ մեծագույն և վեհագույն ազնվությամբ, որպես արքաների և թագավորների նեցուկ, խեղճերի և թշվառների ապավեն։

Կարա-Կոյունլուների դամբարան
2001 թվականին հուշարձանը նորոգվել է Հայաստանում Թուրքմենստանի դեսպանության ջանքերով։

Գրականություն
-------------

* Փափազյան Հ. Օտար տիրապետությունը Արարատյան երկրում, Երևան, 1960։
* Арутюнян А. Историко-архитектурные памятники столицы и пригородной зоны, Е. 2012.

Տես նաև
-------

* Արգավանդի պատմության և մշակույթի անշարժ հուշարձանների ցանկ (Արարատի մարզ)

Ծանոթագրություններ
------------------

1. ↑  *Sevak Karamyan.* Armenia  / Edited by Jørgen Nielsen, Samim Akgönül, Ahmet Alibašic, Egdunas Racius. — Yearbook of Muslims in Europe: BRILL, 2012. — Т. 4. — С. 23. — ISBN 9789004225213.
2. ↑  "Դամբարան, «Պատմամշակութային արգելոց-թանգարանների և պատմական միջավայրի պահպանության ծառայություն» ՊՈԱԿ". Արխիվացված է the original 2016 թ․ մարտի 5-ին. Retrieved 2014 թ․ դեկտեմբերի 18.
3. ↑  Հայաստանում բացվեց թուրքմեն ամիրայի դամբարանը
**Մարիոս Ֆրանգուլիս** (հունարեն Μάριος Φραγκούλης, 1966, դեկտեմբերի 18, Ռոդեզիա, Զիմբաբվե), հույն օպերային երգիչ, տենոր։ Երգում է իր տիրապետած հինգ լեզվով՝ իտալերեն, իսպաներեն, անգլերեն, ֆրանսերեն և հունարեն։

Ծնվել է Ռոդեզիայում։ Չորս տարեկանում ընտանիքը տեղափոխվել է Աթենք, որտեղ ապրել է մորաքրոջ ու նրա ամուսնու հետ։ Ութ տարեկանից սկսել է երգել երգչախմբում, տասնմեկում հանդես եկել երաժշտական դպրոցում ներկայացված Էնդրյու Լլոյդ Վեբերի «Հովսեփը և զարմանալի գունավոր հագուստը» երաժշտախաղում։

Երաժշտական կրթության առաջին փուլում Ֆրանգուլիսը կենտրոնացած է եղել ջութակի վրա։ 1984 թ. ավարտել է կոնսերվատորիայի ջութակի բաժինը և մեկնել Լոնդոն, որտեղ ընդունվել է Գիլդհոլ երաժշտական և դրամատիկական դպրոցը։ 1989 թ. արժանացել է Մարիա Կալլասի անվան օպերային երգիչների կրթաթոշակին, ինչի շնորհիվ ուսանել է Բուսետտոյի Վերդի ակադեմիայում՝ Կառլո Բերգոնցիի մոտ։ Մասնագիտական կրթությունը շարունակել է Հռոմում՝ Ալֆրեդո Քրաուսի մոտ, այնուհետև՝ Նյու Յորքի Ջուլիարդ դպրոցում։
1991 թ. Էնդրյու Լլոյդ Վեբերը Ֆրանգուլիսին հրավիրվել է Լոնդոնի Թագավորական թատրոնում կատարելու Ռաուլի դերերգը «Օպերայի ուրվականը» օպերայում։ Նույն թվականին նա կատարել է «Սերենադ արքայադստեր համար» երգը՝ արքայադուստր Դայանայի ծննդյան առիթով կայացած համերգում։ 2000 թվականի հուլիսին դարձել է առաջին հույն երգիչը, որ երգել է Լա Սկալայում։ Նրա կարիերան կտրուկ վերելք է ապրել, երբ 2004 թ. եղել է Աթենքի ամանորյա համերգի գլխավոր աստղը և ելույթ է ունեցել օլիմպիական խաղերի բացման ժամանակ։ 2005 թ.-ից պարբերաբար ելույթներ է ունենում ամերիկյան խոշոր թատրոնների բեմերում, հիմնականում մյուզիքային երկացանկով։

Դիսկոգրաֆիա
-----------

* 1999: Fengari Erotevmeno (Sony Music)
* 2000: Acropolis Concert (Sony Music)
* 2002: Sometimes I dream (Sony Classical)
* 2004: Follow Your Heart (Sony Classical)
* 2007: Amore Oscuro (Sony BMG)
* 2007: Passione (Sony BMG)
* 2008: Mario and Friends (Sony BMG)
* 2011: Beautiful Things (Sony Classical)

Ծանոթագրություններ
------------------

1. ↑  "Mario Frangoulis: March 2011". Արխիվացված է the original 2014 թ․ դեկտեմբերի 10-ին. Retrieved 2015 թ․ հունվարի 10.
2. ↑  Mario Frangoulis' 'Garden' in spring, A debut in New York, a new CD in Athens
**Մարիներ 3** (անգլ.՝ Mariner 3), ամերիկյան ավտոմատ միջմոլորակային կայան, որը նախատեսված էր Մարսի մոտով անցում կատարելու համար։ Կայանը ՆԱՍԱ-յի միջմոլորակային տարածության ուսումնասիրման համար նախատեսված Մարիներ ծրագրի երրորդ կայանն էր։ ԱՄԿ-ն նախագծվել էր Ռեակտիվ շարժման լաբորատորիայում, և Մարիներ-4 կայանի կրկնօրինակը։ Կայանը նախատեսվում էր որ կիրականացնի մոլորակի մոտով մոտ անցում, կկատարի շրջակա միջմոլորակային տարածույան ուսումնասիրություններ, ինչպես նաև կուղարկի Երկիր Մարսի մակերևույթի հեռուստապատկերներ։

Մարիներ 3 կայանը նախագծվել էր Ռեյնջեր կայանների հիման վրա, սակայն այս դեպքում ավելացվել էին արեգակնային մարտկոցների քանակը, հասցնելով դրանք 4-ի, ինչպես նաև տեղադրվել էր հեռուստատեսային խցիկ, և հավելյալ գիտական սարավորումներ։ Կայանի զանգվածի մեծացման պատճառով Աջենա հրթիռի վրա կիրառվեց ավելի հզոր երրորդ աստիճանի մաս։

Մարիներ 3-ը արձակվել է 1964 թվականի նոյեմբերի 5-ին Ատլաս-Աջենա կրող հրթիռի միջոցով Քանավերալ հրվանդանի տիեզերական ուժերի կայանից։ Չնայած արձակումը անցավ հաջող, առանց խնդիրների։ Կրող հրթիռը ավարտեց արագացումը և ուղղեց կայանը դեպի Մարս հետագծի վրա։ Մեկ ժամ մեկնարկից հետո Մարիներ 3-ից ստացվեցին առաջին տվյալները, ըստ որոնց գիտական սարքավորումները աշխատում էին առանց խնդիրների, սակայն չկար որևիցէ արեգակնային մարտկոցների աշխատանքային տվյալներ։ Ամենայն հավանականությամբ արեգակնային մարտկոցները չէին բացվել և այդպիսով չէին լիցքավորում կայանի մարտկոցները։ Մեկնարկից ութ ժամ անց կայանի մարտկոցների լիցքը սպառվեց և կայանի հետ կապը ընդհատվեց։։

Երեք շաբաթ անց արձակվեց Մարիներ 3-ի զույգ կայանը՝ Մարիներ-4-ը։ Թռիչքը ավարտվեց հաջողությամբ։

Տես նաև
-------

* Մարիներ ծրագիր

Ծանոթագրություններ
------------------

1. ↑  "Mariner Mars 1964 Mechanical Configuration" (PDF). NASA Technical Reports Server. Retrieved 2011 թ․ դեկտեմբերի 29.
2. ↑  Douglas, D. W. (1964 թ․ օգոստոսի 17). "Spaceflight Operations Plan Mariner Mars '64" (PDF). NASA Technical Reports Server. Retrieved 2011 թ․ դեկտեմբերի 29.
3. ↑  "Launch Complex 13". Արխիվացված է the original 2018 թ․ հոկտեմբերի 10-ին. Retrieved 2022 թ․ ապրիլի 12.
4. ↑  Pyle, Rod (2012). *Destination Mars*. Prometheus Books. p. 51. ISBN 978-1-61614-589-7. *Mariner 3, dead and still ensnared in its faulty launch shroud, in a large orbit around the sun.*

Արտաքին հղումներ
----------------

* Mariner 3 Mission Profile by NASA's Solar System Exploration
* Space Flight Operations Plan Mariner Mars '64 (PDF)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
ՆԱՍԱ-ի մոլորակների հետազոտության ծրագրեր |
| --- |
|  |
| Գործող | 

|  |
| --- |
| 
* Խոշոր ռազմավարական գիտական առաքելություններ
* Լուսնի հետազոտման և հետախուզման ծրագիր
* Մարսի հետազոտությունների ծրագիր
* Մոլորակային առաքելություններ
	+ Դիսքավերի
	+ Նոր սահմաններ
* Օվկիանոսային աշխարհների հետազոտության ծրագիր
* Վոյաջեր

 |

 |
|  |
| Ավարտված | 
* Լունար օրբիտեր
* Լունար փրեքուրսոր
* Մարիներ
* ՄԵՍՈՒՐ
* Նյու միլենիում
* Պիոներ
* Փլանեթարի օբզերվեր
* Ռեյնջեր
* Սերվեյոր
* Վիկինգ

 |
|  |
| Չեղարկված | 
* Գրանդ տուր
* Մարիներ Մարկ II
* Պրոմեթեուս ծրագիր
* Վոյաջեր (Մարս)

 |
|  |
| 
* ՆԱՍԱ-ի առաքելությունների ցանկ

 |

 |
**Երևանի Մուշեղ Իշխանի անվան թիվ 5 հիմնական դպրոց**, հանրակրթական դպրոց Երևանի Կենտրոն վարչական շրջանում։

Պատմություն
-----------

Մուշեղ Իշխանի անվան թիվ 5 հիմնական դպրոց
Դպրոցը հիմնադրվել է 1937 թվականին, դպրոցի շենքը կառուցվել է 1938 թվականին Երևանի Կոնդ թաղամասում։ Դպրոցն ի սկզբանե կոչվել է Բերիայի անունով, իսկ 1953 թվականին՝ նրա մահից հետո, անվանափոխվել է և կոչվել հայ գրականության պրոլետարական գրական հոսանքը սկզբնավորողներից մեկի` Հակոբ Հակոբյանի անունով։ Դպրոցը սկզբում եղել է օրիորդաց վարժարան, 1941 թվականին ժամանակավորապես իր հարկի տակ է ընդունել Մեծ հայրենական պատերազմի վիրավոր զինվորներին։ Բազմաթիվ անգամներ դպրոցն իր հարկի տակ է ընդունել Շևչենկոյի անվան դպրոցի և թիվ 58 դպրոցի սաներին, որոնք տեղավորվել են դպրոցի երրորդ հարկում։ Թիվ 58 դպրոցը հիմնադրվել է 1953 թվականից, սակայն աշխատել է 1977-1978 ուսումնական տարվանից։ 1991 թվականի հոկտեմբերի 1-ին թիվ 58 դպրոցն անվանակոչվել է Մուշեղ Իշխանի անվան ճեմարան։ 1992 թվականին Մուշեղ Իշխանի անվան թիվ 58 և Հ. Հակոբյանի անվան թիվ 5 դպրոցները միավորվել են մեկ անվան հարկի տակ` կրելով բանաստեղծ Մուշեղ Իշխանի անունը։ 2013 թվականին վերանվանվել է Մուշեղ Իշխանի անվան թիվ 5 հիմնական դպրոց։ Աշխատում է միահերթ, հնգօրյա աշխատանքային ռեժիմով։ Դպրոցի գրադարանային ֆոնդը կազմում է մոտ 4000 միավոր (առանց դասագրքերի)։

Շրջանավարտներ
-------------

* Սուրեն Թադևոսյան
* Հենրիխ Մխիթարյան

Ծանոթագրություններ
------------------

1. ↑  Երևանի քաղաքապետարանի ենթակայության դպրոցներ
2. ↑  "Երևանի Մուշեղ Իշխանի անվան h. 5 հիմնական դպրոց". Արխիվացված է the original 2020 թ․ օգոստոսի 13-ին. Retrieved 2019 թ․ փետրվարի 2.
3. ↑  "Երևանի Մուշեղ Իշխանի անվան h. 5 հիմնական դպրոց։ Մեր մասին". Արխիվացված է the original 2019 թ․ հունվարի 16-ին. Retrieved 2019 թ․ փետրվարի 2.

Արտաքին հղումներ
----------------

* Դպրոցի կայքէջ Archived 2019-01-07 at the Wayback Machine.
**Մշակույթի և հանգստի զբոսայգի** (ռուս.՝ Центральный парк культуры и отдыха Волгограда), գտնվում է Վոլգոգրադ քաղաքի կենտրոնական շրջանում, Վոլգա գետի ափին։

Պատմություն
-----------

XIX դարի վերջում այգու տարածքում տեղակայված է եղել Նոբելևսկի թաղամասը։ Վոլգոգրադի մշակույթի և հանգստի զբոսայգու պատմությունը սկսվում է 1960-ական թվականներին, երբ քաղաքի կենտրոնական մասում ակտիվ շինարարական աշխատանքներ են սկսվել։ Այգու առաջին նախագիծը պատրաստվել է 1967 թվականին։ Հետագայում դա մի քանի անգամ շտկվել և փոփոխվել է։ 1996 թվականի հունիսի 11-ին կենտրոնական պուրակը ստացել է Վոլգոգրադի «քաղաքային մշակութային հաստատության» պաշտոնական կարգավիճակ։

2013 թվականի ապրիլին ադրբեջանական պատվիրակության Վոլգոգրադ կատարած պաշտոնական այցի ընթացքում պայմանավորվածություն է ձեռք բերվել Մշակույթի և հանգստի զբոսայգու տարածքում «Բաքու» պուրակի կառուցման և այնտեղ Հեյդար Ալիևի հուշարձանը տեղադրելու մասին, ինչը դժգոհությունների ալիք է բարձրացրել։ Ռուս ճարտարապետ Անդրեյ Չույկովը Վոլգոգրադի կենտրոնում օտարերկրացի առաջնորդի հուշարձանը տեղադրելու որոշումն անհեռատես քայլ է որակել։ 

|  |  |  |
| --- | --- | --- |
|  | Չնայած մեր ժողովուրդների դարավոր բարեկամությանը՝ ես կարծում եմ, որ սա բավական չմատծված և անհեռատես քայլ է։ Վոլգոգրադի կենտրոնական զբոսայգին այն վայրը չէ, որը կարելի է, առանց վոլգոգրադցիների կարծիքը հաշվի առնելու, վերածել «Բաքվի մասնաճյուղի։- Անդրեյ Չույկով |  |

Ենթակառուցվածքներ
-----------------

Ներկայումս այգու հրապարակը գտնվում է Վոլգոգրադի գեղատեսիլ վայրերից մեկում, Վոլգա գետի ափին, զբաղեցնում է 29 հեկտար տարածք, որտեղ աճեցվում են 50 տեսակի մոտ 10 հազար հատ ծառեր։ Այգու տարածքում գործում են ավելի քան 20 ատրակցիոններ, որոնցից 16-ը մեխանիկական, այդ թվում 2-ը հատուկ բարդության, «Դիտման անիվ» և «Օրբիտա» կարուսել։ Այգու ծառուղիների ընդհանուր երկարությունը կազմում է ավելի քան 6 կմ։ 2013 թվականի դրությամբ այգու տարածքում բացի վերը հիշատակված ատրակցիոններից, այլ նշանակալի որևէ բան չկա։ Այգու ողջ տարածքը բարձիթողի վիճակում է, որը անթույլատրելի է նման խոշոր քաղաքի իշխանությունների համար։

Շինարարությունը այգու տարածքում
-------------------------------

Այգու տարածքում կառուցվել են վեց բարձրահարկ բնակելի շենքեր։ 2013 թվականի հունիսի դրությամբ իրականացվում է ևս մեկ շենքի շինարարություն։

2018 թվականի աշխարհի առաջնության շրջանակներում նախատեսվում է այգու տարածքում կառուցել հյուրանոցներ։

Ծանոթագրություններ
------------------

1. ↑  В Волгограде заложен фундамент парка российско-азербайджанской дружбы
2. 1 2 3  "Ո՞վ է Հեյդար Ալիևը, որ նրա հուշարձանը կանգնեցնում են Վոլգոգրադի կենտրոնում. Ալիև-ավագին չեն ցանկանում տեսնել նաև վոլգոգրադցիները". Արխիվացված է the original 2022 թ․ փետրվարի 11-ին. Retrieved 2018 թ․ մարտի 19. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Центральный парк культуры и отдыха". Արխիվացված է the original 2013 թ․ ապրիլի 14-ին. Retrieved 2018 թ․ մարտի 20. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

www.volganet.ru(չաշխատող հղում)
 — В День народного единства в Волгоградской области высадили Аллею Дружбы
**Կանանց երթ** (անգլ.՝ 2017 Women's March), ցույցերի շարք, որը տեղի է ունեցել աշխարհի մի շարք երկրներում։ ԱՄՆ 45-րդ նախագահ Դոնալդ Թրամփի երդմնակալության արարողության հաջորդ օրը մայրաքաղաք Վաշինգտոնում և ԱՄՆ մնացած քաղաքներում տեղի են ունեցել լայնամասշտաբ բողոքի ցույցեր, որոնք կոչվել են **«Կանանց երթ»**։ Ցույցերին մասնակցել են շուրջ երկու միլիոն մարդ։ «Կանանց երթը» դարձավ ԱՄՆ պատմության ամենազանգվածային բողոքի ցույցը։ Երթին մասնակիցների թվում եղել է հայտնի փոփ երգչուհի Մադոննան, ով մշտապես հանդես է եկել հակաթրամփյան հայտարարություններով։ Երթի ժամանակ երգչուհին հայհոյել է ԱՄՆ նորընտիր նախագահին, ինչպես նաև հայտարարել է, որ կպայթեցնի Սպիտակ տունը։ Երթին նաև մասնակցել են Քեթի Փերրին, Հոլզին, Թրոյ Սիվանը, Բո Բյորնեմը, Սքարլեթ Յոհանսոնը, Էմի Շումերը, Պատրիսիա Արքեթ և Մայքլ Մուրը։ Ցույցին բացասական արձագանք է տվել Ջեսսի Ջեյմսը։

Երթերը տեղի են ունեցել Միացյալ Նահանգների խոշոր քաղաքներում՝ Լոս Անջելեսում, Սան Ֆրանցիսկոյում, Չիկագոյում, Բոստոնում, Սիեթլում, Դենվերում, Դալլասում, Նեշվիլում, Փարք սիթիում, Քլիվլենդ (Օհայո)ում, Լաս Վեգասում և այլ քաղաքներում։ Երթեր տեղի են ունեցել նաև աշխարհի 66 երկրների տարբեր քաղաքներում, այդ թվում՝ Տորոնտոյում, Վանկուվերում, Քեյփթաունում, Բանգկոկում, Բուենոս Այրեսում, Լոնդոնում, Դուբլինում, Փարիզում, Ամստերդամում, Հռոմում, Լիսաբոնում, Մադրիդում, Բեռլինում, Ստոկհոլմում, Հելսինկիում, Օսլոյում, Թել Ավիվում, Թբիլիսիում, Նայրոբիում և այլ քաղաքներում։

Ծանոթագրություններ
------------------

1. ↑  Домашняя революция: кто спонсировал «Марш женщин» против Трампа
2. ↑  Мужчины объяснили, зачем пришли на Марш женщин против Трампа
3. ↑  "Мадонна на «Марше женщин», матерясь, захотела взорвать Белый дом". Արխիվացված է the original 2018 թ․ սեպտեմբերի 22-ին. Retrieved 2017 թ․ հունվարի 30.
4. ↑  В Вашингтоне сотни тысяч вышли на «Марш женщин» против Трампа
5. ↑  ЭКС-СУПРУГ САНДРЫ БУЛЛОК РЕЗКО ВЫСКАЗАЛСЯ ОТНОСИТЕЛЬНО МАРША ЖЕНЩИН ПРОТИВ ТРАМПА
6. ↑  "Лозунги с марша «Женщины против Трампа» в Лондоне". Արխիվացված է the original 2017 թ․ հունվարի 26-ին. Retrieved 2017 թ․ հունվարի 30.

Արտաքին հղումներ
----------------

* Pussyhat Project
* Womens March On Washington Photo Gallery. Magnet Voice.
*Վիքիպեդիայում կան հոդվածներ Իսկանդարյան ազգանունով այլ մարդկանց մասին։*

**Մնացական Իսկանդարյան** (17 մայիսի, 1967, Լենինական, Հայկական ԽՍՀ), խորհրդային հայ հունահռոմեական ոճի ըմբշամարտիկ, մարզիչ, Եվրոպայի կրկնակի չեմպիոն (1991, 1992), աշխարհի եռակի չեմպիոն (1990, 1991, 1994), Օլիմպիական խաղերի չեմպիոն (1992)։ ԽՍՀՄ սպորտի վաստակավոր վարպետ (1991)։ Ռուսաստանի վաստակավոր մարզիչ (2000)։

Կենսագրություն
--------------

Մնացական Իսկանդարյանը ծնվել է 1967 մայիսի 17-ին Լենինականում (Գյումրի)։ Հունահռոմեական ըմբշամարտով սկսել է զբաղվել 1978 թվականից՝ Կորյուն Մովսեսյանի գլխավորությամբ։ 1987 թվականին երիտասարդների շրջանում դարձել է աշխարհի չեմպիոն։ 1988-1991 թվականներին ընդգրկված է եղել ԽՍՀՄ ազգային հավաքականի կազմում։ 1989 թվականի դարձավ Եվրոպայի առաջնության արծաթե մեդալակիր։ 1990 թվականին տեղափոխվեց ծանր քաշային կարգ և դարձավ աշխարհի չեմպիոն, իսկ 1991 թվականին դարձավ և՛ Եվրոպայի և՛ աշխարհի չեմպիոն։

1992 թվականին ներկայացնելով Հայաստանը Միացյալ թիմում, հաղթեց Եվրոպայի առաջնությունը և Օլիմպիական խաղերը Բարսելոնայում։ Հետո հանդես եկավ Ռուսաստանի դրոշի ներքո։ 1994 թվականին երրորդ անգամ դարձավ աշխարհի չեմպիոն։ 1996 թվականին մասնակցեց Ատլանտայի Օլիմպիական խաղերին։ Դրանից հետո ավարտեց սպորտային կարիերան և անցավ մարզչական կարիերայի։ 1996 թվականից համարվում է Ռուսաստանի երիտասարդական հավաքականի մարզիչը։

2012 թվականին ընդգրկված է եղել Ըմբշամարտի միջազգային ֆեդերացիայի(FILA) Փառքի տանը։

Ծանոթագրություններ
------------------

1. ↑  "Մնացական Իսկանդարյանը ընդգրկվել է FILA «Փառքի տանը»". Արխիվացված է the original 2015 թ․ մայիսի 26-ին. Retrieved 2015 թ․ հուլիսի 29.

Արտաքին հղումներ
----------------

* Archived 2011-08-12 at the Wayback Machine.
* Լավագույն սովետական և ռուսական ըմբշամարտիկները Archived 2012-05-04 at the Wayback Machine.
* Մնացական Իսկանդարյանը Infosport.ru կայքում(չաշխատող հղում)
* Մնացական Իսկանդարյան՝ «Գորգում դու պետք է լինես եսասեր...»

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Միասնական պայքարի աշխարհ |
|  |
| Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 17989 |

 |
**Մարիաննա Ռուբենի Տեր-Զախարովա** (հունվարի 11, 1925(1925-01-11) - 1999), թատերական մանկավարժ, Բ․ Շչուկինի անվան թատերական ուսումնարանի ռեժիսոր, ՌԴ արվեստի վաստակավոր արտիստ, պրոֆեսոր։

Կենսագրություն
--------------

Մարիաննա Տեր-Զախարովան ծնվել է 1925 թվականին։ 1970-1990-ական թվականների թատերական առաջատար մանկավարժներից մեկը։ Կրթել է այնպիսի հայտնի ռեժիսորների և դերասանների, ինչպիսիք են Ալեքսանդր Պորոխովշչիկովը, Լյուդմիլա Զայցևը, Վալերի Ֆոկինը, Նինա Ուսատովան, Իրինա Կուպչենկոն։

1984 թվականին Ուդմուրտիայի ազգային ստուդիայում խմբակ է ձևավորել, դասավանդել և ավարտացրել։

2015 թվականի հունվարի 11-ին Բորիս Շչուկինի անվան թատերական ինստիտուտում կայացել է Մարիաննա Տեր-Զախարովային նվիրված հիշատակի երեկո։

Ֆիլմագրություն
--------------

### Ռեժիսոր

| Տարեթիվ | Ֆիլմ |
| --- | --- |
| 1986 | Դքսուհի Հերոլշտայնը |

Գրականություն
-------------

* Архивы РГАЛИ. Ф. 358, оп. 2, ед. хр. 926 лл.

Ծանոթագրություններ
------------------

1. ↑  Тер-Захарова Марианна Рубеновна на сайте Евгения Воскресенского
2. ↑  Тер-Захарова Марианна Рубеновна
3. ↑  "Тер-Захарова Марианна Рубеновна "Вечер памяти"". Արխիվացված է the original 2015 թ․ փետրվարի 23-ին. Retrieved 2015 թ․ փետրվարի 23.
**Մարիա Մամբո Կաֆե** (պորտ.՝ Maria Mambo Café, փետրվարի 6, 1945(1945-02-06), Կաբինդա, Անգոլա - դեկտեմբերի 1, 2013(2013-12-01), Լիսաբոն, Պորտուգալիա), անգոլացի քաղաքական գործիչ, սոցիալական հարցերի նախարար (1982-1986), Կաբինդայի նահանգապետ (1990)։ Եղել է Անգոլայի ազգային ազատագրական շարժման անդամ։

Կենսագրություն
--------------

Մարիա Մամբո Կաֆեն ծնվել է Անգոլայի հյուսիսում գտնվող Կաբինդա նահանգում։ 1968 թվականին ստացել է տնտեսագիտական կրթություն Խորհրդային միությունում։ Եղել է Անգոլայի ազատագրական շարժման պայքարի մասնակից։ Աշխատել է Կոնգոյի Հանրապետության մայրաքաղաք Կինշասաում, 1974 թվականին վերադարձել է Անգոլա, 1975 թվականի հունվարի 15-ին մասնակցել Ալվոր պայմանագրի ստորագրմանը, որով Անգոլան ձեռք է բերել անկախություն Պորտուգալիայից։

1977-1978 թվականներին Կաֆեն եղել է Ներքին առևտրի նախարարության փոխնախարար, 1982-1986 թվականներին՝ Սոցիալական հարցերի նախարար, 1986-1988 թվականներին՝ փոխվարչապետ, միաժամանակ՝ էկոնոմիկայի և սոցիալական ոլորտների պետական նախարար։ 1990 թվականին նշանակվել է նավթային պաշարներով հարուստ Կաբինդա նահանգի նահանգապետ, սակայն նույն թվականին հեռացել է այդ պաշտոնից։

Մահացել է Լիսաբոնում 68 տարեկան հասակում։

Ծանոթագրություններ
------------------

1. 1 2  Ruling MPLA party Politburo regrets death of nationalist Mambo Café
2. 1 2 3  "Angola: Ruling MPLA Party Politburo Regrets Death of Nationalist Mambo Café" (in անգլերեն). AllAfrica.com. 2013 թ․ դեկտեմբերի 2. Retrieved 2014 թ․ փետրվարի 1.
3. 1 2  "Ruling MPLA party Politburo regrets death of nationalist Mambo Café" (in անգլերեն). Angola Press News. 2013 թ․ դեկտեմբերի 2. Արխիվացված է the original 2013 թ․ դեկտեմբերի 4-ին. Retrieved 2014 թ․ փետրվարի 1. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Ben M. Cahoon. "Angola" (in անգլերեն). www.worldstatesmen.org. Retrieved 2014 թ․ փետրվարի 1.
**Մուլատա ազգային անտառ** (պորտ.՝ Floresta Nacional de Mulata), ազգային անտառ Պարա նահանգում, Բրազիլիա։

Տեղագրություն
-------------

Մուլատա ազգային անտառն ունի 216601.41 հա տարածք։ Այն գրեթե հավասարապես բաժանված է Ալենկեր (49.7 %) և Մոնտի Ալեգրի (50.3 %) մունիցիպալիտետների միջև՝ Պարա նահանգում։ Արևմուտքից միացած է Տրոմբետաս պետական պարկին, իսկ հյուսիսից՝ Պարու պետական անտառին։ Անտառը գտնվում է Ամազոն ցածրավայրի հյուսիսում՝ Ամազոն գետի եզրային հարթավայրում։ Գտնվում է 78-732 մետր բարձրության վրա։ Այն ցամաքել է Մաիկուրու, Կուրուա և Կումինապանեմա գետերից։

Մուլատա ազգային անտառը Ամազոն բիոմում է։ Տարեկան տեղումների քանակը 1700 մմ է։ Ջերմաստիճանը տատանվում է 26-ից մինչև 28 °C, իսկ միջինը` 26 °C է։ Ծածկույթի 53%-ը խիտ խոնավ անտառ է, 5%-ը բաց խոնավ անտառ, իսկ 41%-ը սավաննա-անտառ է։ Սավաննան սփռված է դեպի հարավ։

Պատմություն
-----------

Մուլատա ազգային անտառը ստեղծվել է 2001 թվականի օգոստոսի 1-ին և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ 1965 թվականին Ագրարիայի ազգային ինստիտուտի ռեֆորմի կողմից բնակիչների համար ստեղծվեց տարածք՝ իրենց հողերի փոխհատուցման համար։ Խորհրդատվական խորհուրդը ստեղծվել է 2011 թվականի մարտի 30-ին։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)` անտառային ռեսուրսների կայուն օգտագործման և գիտական հետազոտությունների նպատակներով` շեշտը դնելով հայրենի անտառների կայուն շահագործման մեթոդներին։ Պահպանվող տեսակներից են ամազոնյան լամանտինները (*Trichechus inunguis*)։

2015 թվականի սեպտեմբերին Չիկո Մենդեսի Կենսաբազմազանության պահպանության ինստիտուտը հայտնեց, որ իրենց գործակալները և դաշնային ու ռազմական ոստիկանությունը հայտնաբերել են ազգային անտառներում բացված ճանապարհներ՝ մոտավորապես 6 կիլոմետր և տասնյակ կոտրված ծառեր՝ հիմնականում շատ արժեքավոր։ Նրանք ոչնչացրեցին անտառում հայտնաբերված ծառերն ու թրթուրավոր շարժասարք։

Ծանոթագրություններ
------------------

1. ↑  Արգելոցների համաշխարհային տվյալների շտեմարան — 1981.
2. 1 2 3 4  "Flona de Mulata – Chico Mendes". Արխիվացված է the original 2019 թ․ հուլիսի 12-ին. Retrieved 2019 թ․ օգոստոսի 2.
3. ↑  FLONA de Mulata – ISA
4. 1 2 3 4  FLONA de Mulata – ISA
5. 1 2 3 4  Unidade de Conservação ... MMA
6. ↑  Floresta paraense combate retirada ilegal de madeira

Աղբյուրներ
----------

* (portuguese) *Flona de Mulata*, Chico Mendes Institute for Biodiversity Conservation, արխիվացված  օրիգինալից 2016-08-16-ին, վերցված է 2016-06-01
* (portuguese) *FLONA de Mulata*, ISA: Instituto Socioambiental, վերցված է 2016-06-01
* (portuguese) *Floresta paraense combate retirada ilegal de madeira*, ICMBio, 29 September 2015, վերցված է 2016-06-01
* (portuguese) *Unidade de Conservação: Floresta Nacional de Mulata*, MMA: Ministério do Meio Ambiente, վերցված է 2016-06-01
Միլանկովիչի ցիկլի ժամանակի ընթացքում բաղկացուցիչ ազդեցությունների դիագրամը
**Միլանկովիչի ցիկլներ**, հազարավոր տարիների ընթացքում Երկրի շարժումների տատանումների կոլեկտիվ ազդեցությունը կլիմայի վրա։ Հասկացությունն իր անունը ստացել է ի պատիվ սերբ երկրաֆիզիկոս և աստղագետ Միլուտին Միլանկովիչի։ 1920-ական թվականներին նա առաջադրել է մի վարկած, ըստ որի էքսցենտրիցիայի տատանումները, երկրի առանցքի թեքումը և ուղեծրի պրեցեսիան հանգեցնում են Երկրին հասնող արևի ճառագայթների ցիկլային տատանումներին և որ այդ ուղեծրային ստիմուլացիան ուժեղ ազդեցություն ունեցավ Երկրի կլիմայական մոդելի վրա։

Նմանատիպ աստղագիտական վարկածներ 19-րդ դարում առաջադրել էին Ջոզեֆ Ադհեմարը, Ջեյմս Քրոլը և ուրիշներ, բայց դժվար էր դա հաստատել, քանի որ գոյություն չունեին ստույգ փաստեր, և պարզ չէր, թե որ ցիկլներն էին կարևոր։

Այժմ Երկրի վրա գոյություն ունեցող այն նյութերը, որոնք անփոփոխ են մնացել հազարամյակների ընթացքում (սառույցի, ժայռերի և խոր օվկիանոսների շնորհիվ), ուսումնասիրվում են՝ պարզաբանելու Երկրի կլիմայի պատմությունը։ Չնայած դրանք համապատասխանում են Միլանկովիչի վարկածին, դեռևս գոյություն ունեն դիտարկումներ, որոնք չեն հիմնավորվում վարկածով։

Երկրի շարժումներ
----------------

Երկրի պտույտներն՝ իր առանցքի և Արեգակի շուրջ, զարգանում են ժամանակի ընթացքում՝ արեգակնային համակարգի այլ մարմինների հետ գրավիտացիոն փոխազդեցությունների շնորհիվ։ Տատանումները բարդ են, բայց մի քանի ցիկլներ գերիշխող են։

Երկրի ուղեծիրը տատանվում է գրեթե շրջանաձևի և թեթևակի էլիպսաձևի միջև։ Երբ ուղեծիրն ավելի ձգված է, տարվա տարբեր ժամանակահատվածներին Երկրի և Արեգակի հեռավորության ու արևային ճառագայթման վրա ավելի շատ տատանումներ են տեղի ունենում։ Ավելացնենք, որ Երկրի մակերեսային շրջադարձը (նրա շեղումը) թեթևակիորեն փոխվում է։ Ավելի մեծ թեքումը հանգեցնում է ծայրահեղ եղանակային պայմանների։ Վերջապես, Երկրի առանցքի նկատմամբ ֆիքսված աստղերի ուղղությունը փոխվում է, երբ Երկրի էլիպտիկական ուղեծիրը պտտվում է Արեգակի շուրջը։ Համակցված ազդեցությունն այն է, որ Արեգակին մոտեցումը տեղի է ունենում աստղագիտական տարբեր եղանակների։
Միլանկովիչն ուսումնասիրել է Երկրի այս շարժումների փոփոխությունները, որոնք փոխում են Երկրին հասնող արեգակնային ճառագայթների չափը և տեղը։ Սա հայտնի է որպես արեգակնային ուժ (ճառագայթային ուժի օրինակ)։ Միլանկովիչը ընդգծել էր 65 ° հյուսիսում տեղի ունեցած փոփոխությունները `այդ լայնության վրա մեծ հողատարածքի շնորհիվ։ Հողային զանգվածներն ավելի շուտ են փոփոխում ջերմաստիճանը քան օվկիանոսները՝ մակերեսային և խորքային ջրի խառնուրդների ու հողի՝ ջրի նկատմամբ ավելի ցածր ջերմային հզորություն ունենալու պատճառով։

Տես նաև
-------

* Սառցադաշտային ժամանակաշրջան
* Նուտացիա
* Պրեցեսիա

Ծանոթագրություններ
------------------

1. ↑  Girkin, Amy Negich (2005). *A Computational Study on the Evolution of the Dynamics of the Obliquity of the Earth* (Master of Science thesis). Miami University. Արխիվացված է the original (PDF) 2014 թ․ սեպտեմբերի 30-ին. Retrieved 2018 թ․ սեպտեմբերի 20.
**Մարիա Էլենա Կիրիակու** (հունվարի 11, 1984(1984-01-11), Լարնակա, Կիպրոս)՝ հույն կիպրացի երգչուհի է։ Նա հայտնիություն ձեռք բերեց հունական The Voice նախագծում հաղթանակ տոնելուց հետո։ Նա ներկայացրել է Հունաստանը Եվրատեսիլ 2015 երգի մրցույթում իր "One Last Breath" (Վերջին շունչ) երգով։

Կյանքը և կարիերան
-----------------

Մարիա Էլենա Կիրիակուն ծնվել է 1984 թվականի հունվարի 11-ին Կիպրոսի Լառնակա քաղաքում, ուր ապրում է մինչ օրս։ Մարիան 13 տարեկանում ընդունվեց երաժշտական դպրոց։ Տարիներ անց ընդունվեց Իոանիննա համալսարան՝ փիլիսոփայություն սովորելու։ Սովորելու առաջին տարիներին նա համագործակցելու առաջարկ ստացավ Յանիս Պլուտարխոսից, սակայն մերժեց, քանի որ ցանկանում էր շարունակել ուսումը։ 2 տարի անց նա որոշեց տեղափոխվել հայրենիք և կրթությունը շարունակեց Կիպրոսի համալսարանում։ Ավարտելուց հետո նա բացեց իր ուսումնական կենտրոնը։ 2011 թվականին Մարիայի մայրը նրան գրանցեց՝ մասնակցելու հունական «Սուպերսթար» երաժշտական ծրագրին, սակայն երգչուհին չմասնակցեց։

2013 թվականին քսանինը տարեկան հասակում նա մասնակցեց հունական The Voice նախագծի առաջին եթերաշրջանին։ Լսումների ընթացքում հանդես եկավ Քելլի Քլարկսոնի "Because of You" երգով և ստիպեց 4 մարզիչներին պտտվել, որից հետո նա որպես մարզիչ ընտրեց Դեսպինա Վանդիին։ Մի քանի հաջող ելույթներից հետո Էլենա Կիրիակուն հասավ մինչև եզրափակիչ, որտեղ հանդես եկավ իր սեփական երգով, որը կոչվում է "Dio Egoismoi" և դուետով իր մարզչի հետ։ Եզրափակչում նա ճանաչվեց որպես հաղթող և պայմանագիր ստորագրեց Universal Music Group-ի հետ։

2015 թվականին Մարիան մասնակցեց Եվրատեսիլ 2015 թ.-ի հունական նախընտրական փուլին իր "One Last Breath" (Վերջին շունչ) երգով։ Երգչուհին այն հաղթեց և իրավունք ձեռք բերեց ներկայացնել Հունաստանը Եվրատեսիլ 2015 երգի մրցույթում։ Հաղթահարելով առաջին կիսաեզրափակիչը՝ երգչուհին գրավեց 19-րդ հորիզոնականը։

Անձնական կյանքը
---------------

Կիրիակուն իր ընտանիքի չորս երեխաներից է, որոնցից հայտնի է կիպրացի ֆուտբոլիստ Կիրիակոս Պավլուն։ 2006 թվականին նա ամուսնացել է կիպրացի սպորտային մեկնաբան Գրեգորիս Գրեգորիուի հետ, ումից ունի երեք երեխա։ 2011 թվականին զույգը բաժանվել է։

Սկավառակագրություն
------------------

* Dio Ageloi Sti Gi

Սինգլներ
--------

* "Dio Egoismoi" (2014)
* "One Last Breath" (2015)

Ծանոթագրություններ
------------------

1. 1 2  Discogs — 2000.
2. ↑  "Արխիվացված պատճենը". Արխիվացված է the original 2015 թ․ ապրիլի 2-ին. Retrieved 2015 թ․ ապրիլի 22.
3. ↑
4. ↑  "Արխիվացված պատճենը". Արխիվացված է the original 2014 թ․ մայիսի 5-ին. Retrieved 2015 թ․ ապրիլի 22.
5. ↑  "Արխիվացված պատճենը". Արխիվացված է the original 2014 թ․ մայիսի 14-ին. Retrieved 2015 թ․ ապրիլի 22.
6. ↑
7. ↑

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | Discogs · Internet Movie Database · MusicBrainz |
|  |
| Չափորոշչային վերահսկողություն | ISNI: 0000000466148841 · VIAF: 803163706790629421530 · WorldCat VIAF: 803163706790629421530 |

 |
**Միխայիլ Ակատով** (ռուս.՝ Михаил Павлович Акатов, նոյեմբերի 1, 1888(1888-11-01), Կոստրոմայի նահանգ, Ռուսական կայսրություն - *անհայտ*, *անհայտ*), Առաջին համաշխարհային պատերազմի մասնակից, Ռուսական Կայսերական Բանակի ռազմական ժամանակների սպա, ՌՍՖՍՀ-ի կողմից Քաղաքացիական պատերազմի մասնակից, պարգևատրվել է բարձրագույն պետական պարգևներով։

Կենսագրություն
--------------

67-րդ հետևակային դիվիզիան 1916 թվականին
Միխայիլ Պավլովիչ Ակատովը ծնվել է 1888 թվականի նոյեմբերի 1-ին Կոստրոմայի նահանգում, եղել է վանականի որդի։ Կոստրոմայի հոգևոր սեմինարիան ավարտելուց հետո 1911 թվականին աշխատել է Ռոդնիկ գյուղի ֆաբրիկային կից ուսումնարանում որպես ուսուցիչ։

Առաջին համաշխարհային պատերազմ
-----------------------------

Մասնակցել է Առաջին համաշխարհային պատերազմին։ 1914 թվականին ավարտել է պրապորշիկների դպրոցը, ծառայել է 267-րդ Դուխովշչինի հետևակային գնդում որպես կրտսեր սպա։ Ակատովի ծառայության գունդը մտնում էր 35-րդ բանակային կորպուսի, 67-րդ հետևակային դիվիզիայի կազմի մեջ։ 1917 թվականին Ակատովը ստացել է շտաբս- կապիտանի կոչում և ռազմական գործողություններում ձեռք բերված հաջողությունների համար պարգևատրվել Գեորգիևյան զենքով, Սուրբ Աննայի 2-րդ աստիճանի սրերով շքանշանով և Աննենինյան զենքով։

Քաղաքացիական պատերազմ
---------------------

Հոկտեմբերյան հեղափոխությունից հետո կամավոր մտել է Կարմիր բանակ, մասնակցել է Քաղաքացիական պատերազմին, եղել 296-րդ հրաձգային գնդի վաշտի հրամանատար։ 1921 թվականին Հեղափոխական ռազմական խորհրդի № 80 հրամանով պարգևատրվել է ՌՍՖՍՀ բարձրագույն պարգևով` Կարմիր Դրոշի շքանշանով։ Ռազմական գործչի հետքը հետագայում կորչում է։

Ծանոթագրություններ
------------------

1. ↑  Памятный календарь 1914 года по Костромской губернии.. — Кострома, 1914. — С. 180.
2. ↑  "Список Георгиевских кавалеров времён Первой мировой войны". Արխիվացված է the original 2017 թ․ մայիսի 20-ին. Retrieved 2017 թ․ մայիսի 21.
3. ↑  «Армия и Флот Свободной России» №159 от 7 июля 1917 года
4. ↑  Списки лиц награждённых орденом Красное знамя

Աղբյուրներ
----------

* ВП от 12 июля 1916 г. Стр. 37
* Библиографический справочник — "Военный орден святого великомученика и победоносца Георгия" РГВИА, 2004.